בתוך לילה שלך השקתי העציץ במים כתומים חומציות מוזרה ידיים עם ציפורניים הלכתי וחזרתי שוב, לא הגעתי לשום-מקום הטבעתי עצמי וחזרתי מהמתים, לפרוע חובות ישנים. >>>>>>>>>> בתוך לילה שלך לא היה לי צל של ספק שאני כבר לא קיים וקיומי הנצחי נמחה עם הרוח את לבי שותת הדם הטבעתי באימונים, פיתחתי שרירים ועישנתי סיגריות, בתוך ערפל הדם שלי חיפשתי את עינייך. >>>>>>>>> בתוך לילה שלך עשן התאבך סמוך לתקרה כתום ולא נתן מנוח גשם של מסמרים ירד כמו חצץ ביום שרב ופצע את גופי חסר המנוח כשהלילות שלך ללא כוכבים, אני נלחם להביא לך את אלוהים.